آمریکا خاریجی ایشلر ناظیرلیگی موقتی سؤزچوسو مارک تونر، سوریه‌نین الباب بؤلگه‌سینده گرگین‌لیک یاشانماسینی ایستمدیک‌لرینی سؤیله‌دی.
خاریجی ایشلر ناظیرلیگینده، پرزیدنت دونالد ترامپ حکومتی دئور آلدیقدان سونرا ایلک مطبوعات کونفرانسی تشکیل ائدیلدی.
ناظیرلیگین سؤزجولوگونو موقتی اولا‌راق داوام ائتدیرن مارک تونر، گوندمه باغلی سوال‌لاری جوابلاندیرارکن، مونبیج یاشانان اینکیشاف‌لارا دایر آچیقلاما‌لار وئردی.
تونر،
"الباب‌ین شرق طرفی چوخ قاریشیق بیر بؤلگه. بیردن چوخ گوج بو بؤلگه‌ده، آچیقجا سؤیلمک لازیم اولسا بیر-بیرلرینه چوخ یاخین‌لار. طرف‌لرین اورتاق هدفی ایسه داعش ایله موباریزه." دئیه دانیشدی.
"بؤلگه‌ده گرگین‌لیک یاشانماسینی ایستمیریک." ایفاده‌سینی ایستیفاده ائدن تونر، بئله داوام ائتدی:
"کیچیک بیر ساحه‌ده بیردن چوخ گوج اولدوغو زامان‌لاردا گرک‌سیز و یا ایستکسیز گرگین‌لیک یاشانماماسینی ایستییریک. وضعیتی اونسوز دا کیفایت قدر گرگین و حرکت‌لی. بوتون طرف‌لره داعشه یوغونلاشما‌لاری لازیم اولدوغو مساژی گؤندریریک. کوالیسیون، موتتفیکلریمیز و اورتاق گوجلرله یاخین کووردیناسیون ایچینده اولماغا داوام ائده‌جک. اورتاق هدفیمیز داعش اولا‌جاق ".
